钦定古今图书集成/明伦汇编/皇极典/第209卷 > 唐
## 钦定古今图书集成/明伦汇编/皇极典/第209卷 > 唐

### 高祖受隋禅即皇帝位改隋义宁二年为武德元年〈共九年〉

按《唐书高祖本纪》：“义熙二年五月戊午，隋帝逊于位，
以刑部尚书萧造、司农少卿裴之隐奉皇帝玺绂于
唐王，三让乃受。武德元年五月甲子，即皇帝位于太
极殿，大赦，改元。”

武德九年正月。太宗即位。改明年为贞观元年。〈共二十三
年〉

按《唐书太宗本纪》：“武德九年八月甲子，即皇帝位，贞
观元年正月乙酉，改元。”

### 太宗贞观二十三年六月高宗即位改明年为永徽元年〈共六年〉

按：《唐书高宗本纪》：“贞观二十三年六月甲戌，即皇帝
位，永徽元年正月辛丑，改元。”

### 高宗永徽七年改为显庆元年〈共五年〉

按《唐书高宗本纪》：“显庆元年正月辛未，立代王弘为
皇太子。壬申，大赦，改元。”

### 显庆六年改为龙朔元年〈共三年〉

按：《唐书高宗本纪》：“龙朔元年二月乙未，改元。”

### 龙朔三年改明年为麟德元年〈共二年〉

按《唐书高宗本纪》：“龙朔三年十二月庚子，改明年为
麟德元年，降京师、雍州等诸县死罪以下。”

### 麟德三年改为乾封元年〈共二年〉

按《唐书高宗本纪》：乾封元年正月“戊辰，封于泰山。庚
午，禅于社首。壬申，大赦，改元。”

### 乾封三年改为总章元年〈共二年〉

按：《唐书高宗本纪》：“总章元年三月庚寅，大赦，改元。”

### 总章三年改为咸亨元年〈共四年〉

按：《唐书高宗本纪》：“咸亨元年三月甲戌，大赦，改元。”

### 咸亨五年改为上元元年〈共二年〉

按《唐书高宗本纪》，“上元元年八月壬辰，皇帝称天皇，
皇后称天后。追尊六代祖宣简公为宣皇帝，妣张氏
曰宣庄皇后；五代祖懿王为光皇帝，妣贾氏曰光懿
皇后。增高祖、太宗及后谥，大赦，改元，赐酺三日。”
按《册府元龟》，“上元元年闰四月己卯，御鸣凤门，诏曰：
自古哲王恭承景命，莫不执象以御宇，历时以建元，
必当上立乾符，下立人极”者也。朕承累圣之鸿业，绍
大中之宝位，寇孽干纪，王师尚劳，乾乾之心，岂忘鉴
寐。一物失所，每轸纳隍之忧；万邦未宁，深怀驭朽之
惧。赖上元垂福，宗庙降灵，百辟卿士，同心勠力。方冀
干戈载戢，区宇乂宁，每励躬于帝图，常取则于天道。
属天人叶纪，景象垂文，爰遵革故之典，将“契维新之
命。义存更始，庶有应于天心；泽被无私，宜载覃于率
土。可大赦天下，改乾元三年为上元元年。”

### 上元三年改为仪凤元年〈共三年〉

按：《唐书高宗本纪》：“仪凤元年十一月壬申，大赦，改元。”

### 仪凤三年改明年为通乾元年〈五月〉

按：《唐书高宗本纪》：“仪凤三年夏四月戊申，改明年为
通乾元年。”

### 通乾元年六月改为调露元年〈一年〉

按：《唐书高宗本纪》：“调露元年六月辛亥，大赦，改元。”

### 调露二年改为永隆元年〈一年〉

按《唐书高宗本纪》：“永隆元年八月乙丑，立英王哲为
皇太子，大赦，改元，赐酺三日。”

### 永隆二年改为开耀元年〈一年〉

按：《唐书高宗本纪》，“开耀元年九月乙丑，改元。”

### 开耀二年改为永淳元年〈一年〉

按《唐书高宗本纪》：“永淳元年二月癸未，以孙重照生
满月，大赦，改元，赐酺三日。”

### 弘道元年十二月中宗即位改明年为嗣圣元年〈共二十一年〉

按《唐书中宗本纪》，“中宗即皇帝位，太后临朝称制。”“嗣
圣元年正月，废居于均州，又迁于房州。”　按《武后本
纪》，“弘道元年十二月，皇太子即皇帝位，尊后为皇太
后，临朝称制。”

### 中宗嗣圣元年二月太后立豫王旦为皇帝〈即睿宗〉改元文明〈一年〉九月太后始建元为光宅元年〈一年〉按唐书睿宗本纪睿宗高宗第八子封豫王武后废

中宗立为皇帝按《武后本纪》，光宅元年正月癸未，
改元嗣圣。“二月戊午，废皇帝为庐陵王，幽之。己未，立
豫王旦为皇帝，立永平郡王承器为皇太子，改元为
文明。九月甲寅，大赦，改元。”

嗣圣二年。太后改元为垂拱元年。〈共四年〉

按：《唐书武后本纪》：“垂拱元年正月丁未，大赦，改元
嗣圣。六年，太后改元为永昌元年。”〈一年〉

按《唐书武后本纪》：“永昌元年正月乙卯，享于万象神
宫，大赦，改元，赐酺七日。”

嗣圣七年正月。太后改元“载初。”九月。又改为天授元
年。〈共二年〉

按《唐书武后本纪》：“天授元年正月庚辰，大赦，改元曰
载初。”以十一月为正月，十二月为腊月，来岁正月为
一月，九月壬午，大赦改元，赐酺七日。

嗣圣九年四月。太后改元“如意。”九月。又改为长寿元
年。〈共二年〉

按：《唐书武后本纪》：长寿元年“四月丙申，大赦，改元如
意。九月庚子，大赦，改元。”

嗣圣十一年。太后改元为延载元年。〈一年〉

按《唐书武后本纪》：“延载元年五月甲午，加号越古金
轮圣神皇帝，大赦改元，赐酺七日。”

嗣圣十二年正月。太后改元“证圣。”九月。又改为“天册
万岁元年。”〈一年〉

按《唐书武后本纪》：“天册万岁元年正月辛巳，加号慈
氏越古金轮圣神皇帝，改元证圣，大赦，赐酺三日。九
月甲寅，祀南郊，加号天册金轮大圣皇帝，大赦，改元，
赐酺九日。”

嗣圣十三年腊月。太后改元“万岁。”《登封》三月。又改为
“万岁通天元年。”〈一年〉

按《唐书武后本纪》：“万岁通天元年腊月甲戌，如神岳。
甲申，封于神岳，改元曰万岁登封，大赦，免今岁租税，
赐酺十日。三月丁巳，复作明堂，改曰通天宫，大赦，改
元，赐酺七日。”

嗣圣十四年。太后改元为神功元年。〈一年〉

按，《唐书武后本纪》：“神功元年九月壬寅，大赦，改元，赐
酺七日。”

嗣圣十五年。太后改元为“圣历元年。”〈共一年〉

按《唐书武后本纪》：“圣历元年正月甲子，大赦，改元，赐
酺九日。”

嗣圣十七年。太后改元为久视元年。〈一年〉

按《唐书武后本纪》，久视元年五月癸丑，大赦改元
按《旧唐书武后本纪》，“圣历三年五月癸丑，上以所疾
康复，大赦天下，改元为久视，停金轮等尊号，大酺五
日。”

嗣圣十八年正月。太后改元“大足。”十月。又改为长安
元年。〈共四年〉

按：《唐书武后本纪》：“长安元年正月丁丑，改元大足。十
月辛酉，大赦，改元。”

按《朝野佥载》：则天好祯祥，《拾遗》朱前疑《说梦》云：则天
发白更黑，齿落更生。即授都官郎中，司刑事，囚三百
馀人。秋分后，无计可作，乃于圜狱外罗墙角边作圣
人迹，长五尺。至夜半，三百人一时大叫，内使推问云：
“昨夜有圣人见，身长三丈，面作金色，云汝等并冤枉，
不须怕惧，天子万年，即有恩赦放汝。”把火照之，见有
巨迹，即大赦天下，改为“大足元年。”

嗣圣二十一年正月。中宗复位。改为神龙元年。〈共二年〉
按《唐书中宗本纪》，“嗣圣元年正月，废居于均州，又迁
于房州。圣历二年，复为皇太子。太后老且病。神龙元
年正月，张柬之等以羽林兵讨乱，甲辰，皇太子监国，
大赦，改元。丙午，复于位，大赦，赐文武官阶爵，民酺五
日，免今岁租赋。给复房州三年，放宫女三千人。”

### 神龙三年改为景龙元年〈共四年〉

按：《唐书中宗本纪》：“景龙元年九月庚子，大赦，改元。”

### 景龙四年六月韦后立温王重茂改元唐隆寻睿宗即位改为景云元年〈共二年〉

按《唐书睿宗本纪》：“景云元年六月，韦皇后弑中宗，矫
诏立温王重茂为皇太子，又矫遗诏自立为皇太后，
以睿宗参谋政事，改元曰唐隆。太后临朝摄政，罢睿
宗参谋政事，以为太尉。庚子，临淄郡王隆基讨乱，诛
韦氏。申辰，相王即皇帝位。己巳，大赦，改元。”

按《通鉴纲目》：中宗景龙四年六月，皇后韦氏弑帝于神龙殿，立温王重茂。初，许州参军燕钦融上言，“皇后
干预国政，宗楚客图危社稷。上面诘之，钦融抗言不
挠，楚客矫制扑杀之，上意怏怏。由是后及其党始惧，
乃相与合谋，于饼餤中进毒。”中宗崩，韦氏秘不发丧，
太平公主与上官昭容谋草遗制，立温王重茂为太
子皇后知政事，相王旦参谋政事。宗楚客曰：“相王与
皇后嫂叔不通问，听朝之际，何以为礼？”遂率诸宰相
表请罢相王政事，乃发丧；皇后摄政，改元唐隆。

### 睿宗景云三年正月改元太极五月又改元延和八月立皇太子〈即元宗〉为皇帝改为先天元年〈一年〉

按《唐书睿宗本纪》，先天元年正月“戊子，耕籍田。己丑，
大赦，改元曰太极。五月戊寅，有事于北郊。辛巳，大赦，
改元曰延和。八月庚子，立皇太子为皇帝，以听小事，
自尊为太上皇，以听大事。甲辰，大赦改元”按《元宗
本纪》，延和元年，星官言帝座前星有变。睿宗曰：“传德
避灾，吾意决矣。”七月壬辰制皇太子宜即皇帝位。太
子惶惧入请，睿宗曰：“此吾所以答天戒也。”八月庚子，
即皇帝位。先天元年十月庚子，享于太庙，大赦。

### 元宗先天二年改为开元元年〈共二十九年〉

按《唐书元宗本纪》：“延和元年八月庚子，即皇帝位。”“先
天元年十月庚子，享于太庙，大赦。”“开元元年七月，始
听政，十二月庚寅，大赦，改元，赐内外官勋。”